IZVJEŠĆE O REALIZACIJI ŠKOLE U PRIRODI- ISTRA

 (24-4-27.4.2018)

Učenici 4. razreda naše škole i OŠ Tisni, OŠ Skradin, OŠ Unešić 24. travnja 2018. krenuli su u školu u prirodi s ciljem upoznavanja našeg najvećeg poluotoka Istre.

Vožnja autobusom do odredišta Nacionalnog parka Plitvice iskoristili smo za ponavljanje sadržaja prirode i društva o primorskom i goranskom zavičaju RH. Park koji je pod zaštitom UNESCO-a te najpoznatiji i najposjećeniji u Hrvatskoj. Nakon obilaska Plitvica uputili smo se kroz tunel Učke u Istru do Rabca gdje smo se smjestili u hotel „Valamar“ u večernjim satima. Prvi dan bio nam je veoma naporan.

Slijedećeg dana posjetili smo Rovinj uz vodiča te posjetili crkvu Sv. Eufemije koja je zaštitnica djece i grada Rovinja. Nakon Rovinja posjetili smo Fažanu, a potom Nacionalni park Brijune i njegove znamenitosti obišli turističkim vlakom. Za kraj dana uslijedilo je razgledavanje Pulske arene gdje su se u davna vremena borili gladijatori. Djeca su bila oduševljena velebnom građevinom. Zabava u diskoteci bila je oduševljenje za svršetak dana.

Trećeg dana dočekao nas je prelijepi grad Poreč i znamenita Eufrazijeva bazilika. Spuštanjem 60 m ispod zemlje i čovječja ribica u jami Baredine neopisivi je doživljaj. Poseban doživljaj bio je u u zvjezdarnici Višnjan promatranjem sunčevih pjega i sunčevog prstena. U velikoj želji da vidimo Velog Jožu, posjetili smo Motovun i tražili ga pogledom po šumovitim stranama doline rijeke Mirne.U večernjim satima smo se vratili u hotel gdje nas je nakon večera čekala zabava u diskoteci.

Zadnjeg dana našeg boravka u Istri uputili smo se prema Opatiji biseru Kvarnera i šetnici poznatih Hrvata. Priča o nazaretskoj kućici i svetištu Majke Božje Trsatske, te kapela zavjetnih darova ostavila je osobiti dojam na sve nas.

Putovanje se bližilo kraju a uzbuđenje je raslo jer smo se vraćali kući, a i zbog divnih doživljaja u ova četiri dana. Sve je bilo lijepo i vrijedno za vidjeti i doživjeti, ali što je najvrijednije na ovom putovanju je sklapanje novih prijateljstava sa svojim vršnjacima i iz drugih Osnovnih škola Tisna, Skradina i Unešića.

 Učiteljica Magdalena Biluš